Oficialusis leidinys L 237 , 10/09/1994 p. 0001 - 0002

specialusis leidimas suomių kalba: skyrius 13 tomas 27 p. 0003

specialusis leidimas švedų kalba: skyrius 13 tomas 27 p. 0003



Europos Parlamento ir Tarybos direktyva 94/34/EB 1994 m. birželio 30 d. iš dalies keičianti Direktyvą 89/107/EEB dėl valstybių narių įstatymų, reglamentuojančių maisto priedus, kuriuos leidžiama naudoti žmonėms vartoti skirtuose maisto produktuose, suderinimo EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos ekonominės bendrijos steigimo sutartį, ypač į jos 100a straipsnį, atsižvelgdami į Komisijos pasiūlymą [1], atsižvelgdami į Ekonomikos ir socialinių reikalų komiteto nuomonę [2], laikydamiesi Sutarties 189b straipsnyje nustatytos tvarkos [3], kadangi priedų naudojimo derinimo taisyklės neturėtų daryti įtakos taikant valstybėse narėse 1992 m. sausio 1 d. galiojusias nuostatas, draudžiančias kai kuriuose konkrečiuose maisto produktuose, kurie laikomi tradiciniais ir yra gaminami valstybių narių teritorijoje, naudoti tam tikrus priedus, jei šios nuostatos netaikomos daugeliui maisto produktų, įskaitant maisto produktus, kuriems ši direktyva netaikoma, bet atsižvelgiant į tai, kurios Bendrijos nuostatos numato leidimą naudoti priedus; kadangi šie produktai galėtų būti išskirti atitinkamu ženklinimu; kadangi neturėtų būti paveikta maisto produktų, atitinkančių direktyvas dėl priedų, laisva apyvarta; kadangi neturi būti paveikta įsisteigimo laisvė, maisto produktų, atitinkančių direktyvas dėl priedų, gamyba ir pardavimas kiekvienos valstybės narės teritorijoje, PRIĖMĖ ŠIĄ DIREKTYVĄ: 1 straipsnis Į Direktyvą 89/107/EEB [4] įterpiamas šis 3a straipsnis: "3a straipsnis 1. Nukrypstant nuo 3 straipsnio 2 dalies a ir b punktų, Taryba, remdamasi Komisijos pasiūlymu ir laikydamasi Sutarties 100a straipsnyje nustatytos tvarkos, leidžia valstybėms narėms palikti draudimą naudoti tam tikrus priedus gaminant kai kuriuos maisto produktus, laikomus tradiciniais, jei: - šis draudimas galiojo 1992 m. sausio 1 d., - atitinkamos valstybės narės leidžia jų teritorijoje gaminti ir parduoti visus tradiciniais nelaikomus maisto produktus, kurie atitinka 3 straipsnyje numatytas taisykles. 2. Nepažeisdamos Reglamentų (EEB) Nr. 2081/92 [5] ir (EEB) Nr. 2082/92 [6], valstybės narės iki 1994 m. liepos 1 d. praneša Komisijai maisto produktų, kuriuos jos laiko tradiciniais, sąrašą, pateikdamos išsamų pagrindimą ir atitinkamas įstatymų nuostatas, draudžiančias tokiuose maisto produktuose naudoti tam tikrus priedus. Komisija iki 1995 m. balandžio 1 d. pateikia Tarybai pasiūlymą dėl kriterijų, kuriuos reikėtų taikyti sprendžiant, ar produktas yra tradicinis, ar ne, taip pat nacionalinius draudimus, kurie, remiantis tais kriterijais, gali būti palikti. Taryba sprendimą dėl pasiūlymo priima iki 1996 m. balandžio 1 d. 3. Iki to laiko, kol Taryba priims sprendimą, kaip tai numatyta 2 dalyje, valstybės narės gali palikti visus draudimus, apie kuriuos Komisijai buvo pranešta pagal 2 dalies pirmąją pastraipą, jei jie atitinka bendrąsias sąlygas, nustatytas 1 dalyje." 2 straipsnis Valstybės narės priima įstatymus ir kitus teisės aktus, būtinus šios direktyvos įgyvendinimui. Apie tai jos nedelsdamos praneša Komisijai. Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 3 straipsnis Ši direktyva įsigalioja jos paskelbimo Europos Bendrijų oficialiajame leidinyje dieną. 4 straipsnis Ši direktyva skirta valstybėms narėms. Priimta Briuselyje, 1994 m. birželio 30 d. Europos Parlamento vardu Pirmininkas E. Klepsch Tarybos vardu Pirmininkas A. Baltas [1] OL C 206, 1992 8 13, p. 1. [2] OL C 73, 1993 3 15, p. 4. [3] 1993 m. gegužės 26 d. Europos Parlamento nuomonė (OL C 176, 1993 6 28, p. 117), patvirtinta 1993 m. gruodžio 2 d. (OL C 342, 1993 12 20), 1994 m. kovo 9 d. Tarybos bendroji pozicija (dar nepaskelbta Oficialiajame leidinyje) ir 1994 m. kovo 9 d. Europos Parlamento sprendimas (OL C 91, 1994 3 28, p. 75). [4] OL L 40, 1989 2 11, p. 27. [5] 1992 m. liepos 14 d. Tarybos reglamentas (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės nuorodų apsaugos (OL L 208, 1992 7 24, p. 1). [6] 1992 m. liepos 14 d. Tarybos reglamentas (EEB) Nr. 2082/92 dėl žemės ūkio ir maisto produktų specifinių savybių sertifikatų (OL L 208, 1992 7 24, p. 9). --------------------------------------------------